钦定古今图书集成/明伦汇编/氏族典/第264卷 > 王宗朗
## 钦定古今图书集成/明伦汇编/氏族典/第264卷 > 王宗朗

按《十国春秋》，“前蜀王宗朗，本姓金，名师朗，金州人也。
唐昭信节度使冯行袭据金州，师朗居戏下为亲校。
及王宗贺攻行袭，行袭奔均州，师朗遂以城降。高祖
嘉其功，赐姓名，补金州观察使，割渠、巴、开三州以隶
之。居三月，金州复为行袭所取，宗朗不能守，奔成都。
已而蜀兵又克金州，仍以宗朗为刺史，俄改金州为
‘雄武军’”，宗朗领本军节度使兼中书令。后主时，以罪
削夺官职，复其姓名，执归成都，久之病卒。